Kolegijos sekretorius
Kolegijos sekretorius (rus. коллежский секретарь) – valdininko rangas Rusijos imperijoje 1722–1917 m. Šį rangą turėję asmenys užimdavo neaukštas vadovaujamas pareigas. Pagal 1722 m. Rangų lentelę kolegijos sekretorius buvo priskirtas IX ir X klasėms. Pradžioje rangas vadinosi секретарь коллегии, maždaug nuo 1760 m. – коллежский секретарь. Iki 1799 m. kolegijos sekretoriaus rangas buvo apytiksliai lygus tituliniam patarėjui (IX klasė). Nuo 1811 m. kolegijos patarėjas buvo griežtai priskirtas X klasei, kas iki 1884 m. atitiko armijos štabskapitoną, nuo 1884 m. – poručiką, kazokų sotniką ar laivyno mičmaną. Šio valdininko antsiuviuose ar antpečiuose būdavo trys 11,2 mm skersmens žvaigždutės ant siauros juostelės, ant kurios būdavo ir žinybos ženklelis. Į kolegijos sekretorius kreipdavosi „Ваше благородие“.